《和刘泾巨济教授》
宋代·冯山

卷地严风动马蹄，忽闻投馆到鸡栖。路随黄鹤翱翔远，诗压青山气象低。

我已衰年思故国，君方高步陟丹梯。迟留且伴临江醉，剩听清猿峡口啼。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。